CRD พุ่งกระฉูด 8% หลังคว้างานก่อสร้างใหม่ มูลค่ารวม 454 ลบ.
CRD พุ่งกระฉูด 8% หลังคว้างานก่อสร้างใหม่ มูลค่ารวม 454 ลบ. โดยล่าสุด ณ เวลา 10.05 น. อยู่ที่ระดับ 1.17 บาท บวก 0.09 บาท หรือ 8.33% สูงสุดที่ระดับ 1.20 บาท ต่ำสุดที่ระดับ 1.15 บาท มูลค่าซื้อขาย 2.88 ล้านบาท
13 ก.ค. 2561

ผู้สื่อข่าวรายงานว่า ราคาหุ้น บริษัท เชียงใหม่ริมดอย จำกัด (มหาชน) หรือ CRD ณ เวลา 10.05 น. อยู่ที่ระดับ 1.17 บาท บวก 0.09 บาท หรือ 8.33% สูงสุดที่ระดับ 1.20 บาท ต่ำสุดที่ระดับ 1.15 บาท มูลค่าซื้อขาย 2.88 ล้านบาท

โดยราคาหุ้น CRD ปรับตัวขึ้นแรงในวันนี้ หลังมีการรายงานข่าวว่าบริษัทรับงานก่อสร้างใหม่ 2 โครงการ มูลค่ารวม 454 ล้านบาท
อนึ่งเมื่อช่วงเช้าวันนี้ (13 ก.ค. 61) CRD แจ้งข้อมูลผ่านระบบสารสนเทศตลาดหลักทรัพย์แห่งประเทศไทย ว่า บริษัทได้รับงานก่อสร้างใหม่ จำนวน 2 โครงการ มูลค่ารวม 454.40 ล้านบาท ประกอบด้วย งานก่อสร้างโรงแรมและรีสอร์ท ความสูง 1-3 ชั้น ภายใต้ชื่อ โครงการ Hyatt Regency, Koh จากบริษัท สมุย วิพรรธน์ จำกัด มูลค่าโครงการ 342.40 ล้านบาท (ราคารวมภาษีมูลค่าเพิ่ม) สิ้นสุดการก่อสร้างวันที่ 30 ก.ย. 2562
รวมทั้งงานก่อสร้างและงานสถาปัตยกรรม อาคารมัธยม อาคารประถม และอาคารบริหารโรงเรียนนานาชาติเกรซ (วิทยาเขตใหม่) มูลค่าโครงการ 112 ล้านบาท (ราคารวมภาษีมูลค่าเพิ่ม) สิ้นสุดการก่อสร้าง 31 มี.ค.2562